
NACRT ZAKONODAVNE REZOLUCIJE EUROPSKOG PARLAMENTA
o Nacrtu odluke Vijeća o sklapanju, u ime Unije, Sporazuma između Europske unije i Islanda o dodatnim pravilima za Instrument za financijsku potporu u području upravljanja granicama i vizne politike, u okviru Fonda za integrirano upravljanje granicama, za razdoblje od 2021. do 2027.
(12125/2023 – C9‑0004/2024 – 2023/0231(NLE))
(Suglasnost)
Europski parlament,
–	uzimajući u obzir Nacrt odluke Vijeća (12125/2023),
–	uzimajući u obzir Nacrt sporazuma između Europske unije i Islanda o dodatnim pravilima za Instrument za financijsku potporu u području upravljanja granicama i vizne politike, u okviru Fonda za integrirano upravljanje granicama, za razdoblje od 2021. do 2027. (12124/2023),
–	uzimajući u obzir zahtjev Vijeća za davanje suglasnosti u skladu s člankom 77. stavkom 2. i člankom 218. stavkom 6. drugim podstavkom točkom (a) i stavkom 218. člankom 7. Ugovora o funkcioniranju Europske unije (C9‑0004/2024),
–	uzimajući u obzir članak 105. stavke 1. i 4. te članak 114. stavak 7. Poslovnika,
–	uzimajući u obzir preporuku Odbora za građanske slobode, pravosuđe i unutarnje poslove (A9‑0000/2024),
1.	daje suglasnost za sklapanje sporazuma;
2.	nalaže svojoj predsjednici da stajalište Parlamenta proslijedi Vijeću, Komisiji te vladama i parlamentima država članica i Islanda.


[bookmark: _Toc160001212]OBRAZLOŽENJE
a. Kontekst 

Uredba (EU) 2021/1148 Europskog parlamenta i Vijeća o uspostavi Instrumenta za financijsku potporu u području upravljanja granicama i vizne politike za razdoblje 2021.–2027. („Uredba o BMVI-ju”) donesena je 7. srpnja 2021.
Cilj je Uredbe o BMVI-ju kroz financijsku pomoć izraziti solidarnost s onim državama (članicama) koje primjenjuju odredbe schengenske pravne stečevine o vanjskim granicama. Ona predstavlja razvoj schengenske pravne stečevine u kojem sudjeluju zemlje koje su se pridružile provedbi, primjeni i daljnjem razvoju schengenske pravne stečevine („zemlje pridružene Schengenu” ili „pridružene zemlje”).
Člankom 7. stavkom 6. Uredbe o BMVI-ju predviđa se da bi se trebali postići dogovori radi utvrđivanja prirode i načinâ sudjelovanja u Instrumentu zemalja pridruženih provedbi, primjeni i razvoju schengenske pravne stečevine, u skladu s relevantnim odredbama odgovarajućih sporazuma o pridruživanju. Ti dogovori imaju oblik sporazuma koje Unija sklapa sa zemljama pridruženima Schengenu u skladu s člankom 216. UFEU-a. 
Island je 1. rujna 2021. obavijestio o svojoj odluci da prihvati sadržaj Uredbe o BMVI-ju i prenese je u svoj unutarnji pravni poredak.
[bookmark: _Hlk132892775]Vijeće je 21. veljače 2022. ovlastilo Komisiju za otvaranje pregovora[footnoteRef:1] s Islandom, Kraljevinom Norveškom, Švicarskom Konfederacijom i Kneževinom Lihtenštajnom u vezi s dogovorima o financijskim doprinosima tih zemalja i dodatnim pravilima potrebnima za njihovo sudjelovanje u Instrumentu za financijsku potporu u području upravljanja granicama i vizne politike za razdoblje od 2021. do 2027., uključujući odredbe kojima se osigurava zaštita financijskih interesa Unije i nadležnost Revizorskog suda za provođenje revizija, koji se sklapaju na temelju Uredbe (EU) 2021/1148 Europskog parlamenta i Vijeća[footnoteRef:2]. Komisija je uspješno zaključila pregovore s Islandom parafiranjem Sporazuma 14. veljače 2023. [1:  	Odluka Vijeća (EU) 2022/442 od 21. veljače 2022. o odobravanju otvaranja pregovora s Islandom, Kraljevinom Norveškom, Švicarskom Konfederacijom i Kneževinom Lihtenštajnom s ciljem sklapanja sporazumâ između Europske unije i tih zemalja o dodatnim pravilima za Instrument za financijsku potporu u području upravljanja granicama i vizne politike, u okviru Fonda za integrirano upravljanje granicama (SL L 90, 18.3.2022., str. 116.).]  [2:  	Uredba (EU) 2021/1148 Europskog parlamenta i Vijeća od 7. srpnja 2021. o uspostavi, kao dio Fonda za integrirano upravljanje granicama, Instrumenta za financijsku potporu u području upravljanja granicama i vizne politike (SL L 251, 15.7.2021., str. 48.).] 

Komisija je 13. srpnja 2023. podnijela Vijeću Prijedlog odluke Vijeća o sklapanju, u ime Europske unije, Sporazuma između Europske unije i Islanda o dodatnim pravilima za Instrument za financijsku potporu u području upravljanja granicama i vizne politike, u okviru Fonda za integrirano upravljanje granicama za razdoblje od 2021. do 2027.
Vijeće je 28. rujna 2023. donijelo Odluku Vijeća i istog dana podnijelo zahtjev Europskom parlamentu za davanje suglasnosti za Nacrt odluke Vijeća o sklapanju navedenog sporazuma. Sporazum je potpisan 20. prosinca 2023. u Bruxellesu.
Vijeće je 21. prosinca 2023. podnijelo zahtjev Europskom parlamentu za davanje suglasnosti za Nacrt odluke Vijeća o sklapanju navedenog sporazuma.


b. Stajalište izvjestitelja

Instrument za financijsku potporu u području upravljanja granicama i vizne politike, u okviru Fonda za integrirano upravljanje granicama, poseban je instrument u kontekstu schengenske pravne stečevine osmišljen za osiguravanje snažnog i djelotvornog europskog integriranog upravljanja vanjskim granicama, uz istodobnu zaštitu slobodnog kretanja osoba, uz potpuno poštovanje obveza država članica i pridruženih zemalja u pogledu temeljnih prava, te potporu ujednačenoj provedbi i modernizaciji zajedničke vizne politike, čime se doprinosi visokoj razini sigurnosti u državama članicama i pridruženim zemljama.
Iz predočene dokumentacije može se utvrditi da Island sada slijedi pravila utvrđena u Uredbi o uspostavi Instrumenta za financijsku potporu u području upravljanja granicama i vizne politike te primjenjive članke Uredbe o zajedničkim odredbama i Financijske uredbe slično kao države članice EU-a. 
Stoga izvjestitelj predlaže davanje suglasnosti za sklapanje Sporazuma kojim se utvrđuju dodatna pravila potrebna za sudjelovanje Islanda u Instrumentu za financijsku potporu u području upravljanja granicama i vizne politike, u okviru Fonda za integrirano upravljanje granicama, za programsko razdoblje od 2021. do 2027. u skladu s člankom 7. stavkom 6. Uredbe o BMVI-ju.

